
SE APROBA,

PRIMĂRIA MUNICIPIULUI TIMISOARA                               P R I M A R             

DIRECŢIA URBANISM




Dr. Ing. GHEORGHE CIUHANDU
SERVICIUL PLANIFICARE URBANĂ

Nr.R32005-000756/ 05.01.2006
REFERAT
privind aprobarea Planului Urbanistic de Detaliu “Locuinţe colective şi funcţiuni complementare” Top Cc 527/1/2 şi Cc 527/1/3, strada G. Alexandrescu, Timişoara
Către Comisiile Consiliului Local al Municipiului Timişoara


Având în vedere prevederile Planului Urbanistic General al Municipiului Timişoara;

Având în vedere solicitarea înregistrată cu nr. R32005-000756/09.12.2005 privind aprobarea Planului Urbanistic de Detaliu “Locuinţe colective şi funcţiuni complementare” Top Cc 527/1/2 şi Cc 527/1/3, strada G. Alexandrescu, Timişoara;

Având în vedere prevederile Certificatelor de Urbanism nr. 1068 din 09.03.2005 şi 4381 din 11.08.2005;

Propunem Comisiilor din cadrul Consiliului Local al Municipiului Timisoara analizarea şi avizarea din punct de vedere urbanistic a documentaţiei Plan Urbanistic de Detaliu “Locuinţe colective şi funcţiuni complementare” Top Cc 527/1/2 şi Cc 527/1/3, strada G. Alexandrescu, Timişoara. 
Documentaţia este iniţiată de proprietarul terenului S.C. Sinergy Est S.R.L. şi elaborată de S.C. Pilot Team SRL, conform proiect nr. 1.03/2005.
Terenul studiat în cadrul acestei documentaţii este situat în intravilanul extins al municipiului Timişoara, în zona de nord a oraşului, zona Calea Torontalului – Strada Grigore Alexandrescu (Inelul IV de circulaţie). În conformitate cu P.U.G. aprobat prin HCL nr. 157/2002 Timişoara, zona studiată este cuprinsă în UTR 20 şi are funcţiunea propusă de instituţii şi servicii publice, cu interdicţie temporară de construire până la elaborare P.U.D./P.U.Z. 
Zona studiată care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timiş.

Suprafaţa totală studiată în cadrul Planului Urbanistic de Detaliu “Locuinţe colective şi funcţiuni complementare”  Top Cc 527/1/2 şi Top Cc 527/1/3,  strada G. Alexandrescu, Timişoara este de 10.000 mp şi este proprietatea privată a firmei S.C. Sinergy Est S.R.L., înscrisă în CF nedefinitivă nr. 132078 nr. top Cc527/1/2 în suprafaţă de 5.000mp şi CF nedefinitivă 115451 nr. top Cc 527/1/3 în suprafaţă de 5.000mp. Parcelele care fac obiectul P.U.D. sunt scoase din circuitul agricol, conform extraselor de C.F. anexate documentaţiei.
Având în vedere că pe terenurile adiacente s-au dezvoltat în ultimii ani zone preponderent rezidenţiale P-P+2E+M până la P+6E+M, cu funcţiuni complementare, prin P.U.D. “Locuinţe colective şi funcţiuni complementare” Top Cc 527/1/2 şi Top Cc 527/1/3, strada G. Alexandrescu, Timişoara se propune schimbarea funcţiunii din zona de servicii şi instituţii în  zonă cu funcţiune mixtă, de locuinţe colective şi funcţiuni complementare de comerţ, servicii, birouri, cu regim de înălţime S+P+5E+M.

Pe parcela învecinată, cu nr. topo  Cc 527/1/4 a fost aprobată prin HCL nr. 495 din 20.12.2005 Planul Urbanistic de Detaliu „Locuinţe colective şi funcţiuni complementare”, strada G. Alexandrescu, Timişoara prin care s-a  propus un drum nou între cele două proprietăţi. Accesul pe parcele se va face din strada Grigore Alexandrescu – viitorul Inel IV, pe acest drum de legătură nou propus, perpendicular pe strada G. Alexandrescu, cu lăţimea de 10,5 m. Axul acestui drum de legătură este situat pe limita de proprietate dintre parcela beneficiarului cu nr. topo Cc 527/1/3 şi parcela cu nr. topo Cc 527/1/4.

Se mai propune extinderea unei străzi preluată din documentaţiile de urbanism aprobate anterior, situată în nordul terenului studiat, pe traseul DE 527/1/13 care va avea lăţimea propusă de circa 10.50 m.


Extinderile drumurilor propuse din zona studiată în suprafaţă de aproximativ 1135mp vor trece în domeniul public al municipiului Timişoara. 
Autorizarea oricăror lucrări de construire în conformitate cu prezentul P.U.D., se va face după ce drumurile prevăzute vor fi domeniu public. Sunt prevăzute şi extinderile de reţele edilitare în zonă, pentru a deservi obiectivele propuse.


Locurile de parcare pentru funcţiunile propuse, în conformitate cu Regulamentul Local de Urbanism, sunt asigurate în subsolul imobilului şi parţial la nivelul solului pentru locuinţele prevăzute, respectiv la nivelul solului pentru funcţiunile complementare propuse (servicii şi comerţ).
Indicii propuşi prin prezenta documentaţie sunt:


POT maxim admis = 50 %  - pentru funcţiune mixtă de locuinţe colective, servicii si comerţ

CUT maxim admis = 4,0

Regim maxim de înălţime admis va fi  S+P+5E+M
Înălţimea maximă a clădirilor nu va depăşi H=L faţă de clădirile învecinate, conform reglementărilor în vigoare.

Se vor respecta condiţiile impuse de prin avizele eliberate de deţinătorii de reţele şi utilităţi publice.
Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.D. aprobat prin Ordinul nr. 37/N/2000 al M.L.P.A.T. ( M.T.C.T.)

Planului Urbanistic de Detaliu “Locuinţe colective şi funcţiuni complementare” Top Cc 527/1/2 şi Cc 527/1/3, strada G. Alexandrescu, Timişoara se va integra în Planul Urbanistic General al Municipiului Timişoara şi va avea o valabilitate de 10 ani.

